Adam Obrubański (Kopytschynzi 1892. december 18. – Katiny, 1940. május) lengyel labdarúgó (csatár), edző, sportaktivista és újságíró (Ilustrowanego Kuryera Codziennego), nemzetközi labdarúgó-játékvezető. Teljes neve Adam Józef Obrubański. Polgári foglalkozása ügyvéd, hivatásos katona. 1914-től az osztrák, 1918-tól a lengyel katonaság tisztje. A második világháború idején tartalékos századosként teljesített szolgálatot, ahol a Katyńi vérengzés áldozata lett.